II CONVOCATÒRIA D'ARTS VISUALS DE LA PLATAFORMA INTERACTUA. UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/23716)
  + [Valencià](/va/acuerdo/23217)






Selector de idioma

Leer

* [Español](/es/acuerdo/23761)
* [Valencià](/va/acuerdo/23625)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





II CONVOCATÒRIA D'ARTS VISUALS DE LA PLATAFORMA INTERACTUA. UNIVERSITAT D'ALACANT.[Butlletí Oficial Universitat d'Alacant](/ca/Publicacion)
===========================================================================================================================================

Secretaria General

Butlletí Oficial Universitat d'Alacant





II CONVOCATÒRIA D'ARTS VISUALS DE LA PLATAFORMA INTERACTUA. UNIVERSITAT D'ALACANT.

Data d'aprovació
:   03/03/2022

Data de publicació
:   07/03/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/23758)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/23687)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/23183)
  + [Compartir acuerdo en 

    X](https://twitter.com/intent/tweet?via=UA_Universidad&text=II CONVOCATÒRIA D'ARTS VISUALS DE LA PLATAFORMA INTERACTUA. UNIVERSITAT D'ALACANT.&url=https://www.boua.ua.es/va/acuerdo/23867)

**Títol:** II CONVOCATÒRIA D'ARTS VISUALS DE LA PLATAFORMA INTERACTUA. UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 3 de març de 2022

II CONVOCATÒRIA D'ARTS VISUALS DE LA PLATAFORMA INTERACTUA. UNIVERSITAT D'ALACANT.

BASES

1a. OBJECTE

La Plataforma InteractUA de joves artistes i creadors de la Universitat d'Alacant és una iniciativa del Servei de Cultura de la Universitat d'Alacant per a la trobada i promoció de l'alumnat que practica alguna disciplina artística.

La convocatòria d'arts visuals pretén ser un aparador de les creacions més innovadores i donar suport al talent creatiu i artístic de l'alumnat de la nostra universitat.

Per mitjà d'aquesta convocatòria se seleccionaran diferents peces artístiques per a participar en la II Exposició Virtual de la Plataforma InteractUA que tindrà lloc al Museu de la Universitat d'Alacant .

Aquesta convocatòria es realitza en execució del Pla Estratègic de Subvencions de la Universitat d'Alacant, amb vigència 2021-2023, i s'emmarca dins dels objectius del conveni per al foment d'activitats en matèria d'igualtat en la diversitat per a l'exercici 2022 subscrit entre la Universitat d'Alacant i la Vicepresidència i Conselleria d'Igualtat i Polítiques Inclusives.

2a. TEMÀTICA

Per a aquesta edició la temàtica serà MIGRACIONS.

Migració significa un desplaçament d'un lloc a un altre, un moviment de persones, animals o, fins i tot, dades, a la recerca d'un lloc o estat més favorable.

La migració és un fenomen clau per a diversos àmbits de les societats i una força molt poderosa per al seu desenvolupament.

3a. CANDIDATURES

Podran participar-hi estudiants que durant el curs 2021-22 s'hagen matriculat a la Universitat d'Alacant i formen part de la Plataforma InteractUA.

En cas de treballs realitzats per un grup o col·lectiu, almenys un dels membres ha de complir aquest requisit.

No s'admetran participacions que no complisquen els requisits establits en aquestes bases.

També se'n podran excloure obres amb continguts ofensius, discriminatoris o que generen sospites de plagi. En aquest últim cas, la responsabilitat serà únicament i exclusivament de la persona participant.

4a. PRESENTACIÓ DE CANDIDATURES

La presentació dels treballs s'ajustarà a aquests criteris:

* Es podran presentar diverses obres o sèries en una mateixa inscripció.
* La presentació del projecte serà en qualsevol de les dues llengües oficials de la Comunitat Valenciana i en anglès; ha de ser original.
* S'adjuntaran en un arxiu JPG, que no pot superar els 5 MB. En cas de proposta audiovisual de més de 5 MB, s'afegirà un enllaç.

Les inscripcions es faran a través del següent formulari d'UACloud

<https://cvnet.cpd.ua.es/uaCuestionarios/acceso/preguntas.aspx?idcuestionario=135955&idioma=ca>

En aquest formulari s'adjuntaran tres arxius:

* Un arxiu JPG amb l'obra.
* Un document amb el títol, la fitxa tècnica i la descripció de l'obra.
* Un arxiu amb un document que continga les dades de la persona autora (nom i cognoms, document d'identitat, estudis que cursa en la UA, breu descripció de la seua trajectòria).

El termini d'inscripció començarà el dia 7 de març i finalitzarà l'1 de maig de 2022, a les 23.59 h.

5a. PREMIS

De totes les propostes rebudes se seleccionaran les obres que formaran part de la II Exposició Virtual de la Plataforma InteractUA allotjada en la web del Museu de la Universitat d'Alacant.

De les obres seleccionades, es triaran tres que seran premiades amb:

* 1r premi: 400 €
* 2n premi:300 €
* 3r premi: 200 €

Les peces guanyadores o la seua reproducció s'exposaran de forma física en el Museu de la Universitat d'Alacant.

Es podrà declarar desert algun dels premis.

Els resultats seran publicats en aquest enllaç, <https://cultura.ua.es/interactua>, el 10 de maig de 2022.

La inauguració de l'exposició i el lliurament de premis tindrà lloc al Museu de la Universitat d'Alacant el dia 16 de maig de 2022.

6a JURAT

Les obres rebudes seran valorades per un jurat compost per:

* Remedios Navarro Mondéjar. MUA. Presidenta
* David Alpañez Serrano. MUA. Vocal
* Bernabé Gómez Moreno. MUA. Vocal
* Virginia Carrión Carrasco. Servei de Cultura. Secretària

7a. CRITERIS DE VALORACIÓ

Els criteris amb els quals es valoraran les obres presentades seran els següents:

* Relació amb l'objecte de la convocatòria
* Connexió i coherència entre forma i contingut
* Creativitat
* Originalitat
* Qualitat tècnica

8a. PUBLICACIONS

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://cultura.ua.es/interactua>, substitueixen la notificació a les persones interessades i produeixen els mateixos efectes.

9a. ACCEPTACIÓ DE LES BASES

La participació en aquesta convocatòria suposa l'acceptació de les bases, que podran ser interpretades pel jurat i pel Vicerectorat de Cultura, Esport i Extensió Universitària en els aspectes no previstos inicialment.

10a. MARC LEGAL I PRESSUPOSTARI

La dotació màxima d'aquesta convocatòria és de 900 € i està consignada en la clau orgànica capítol 4 del centre de despesa del Vicerectorat d'Igualtat, Inclusió i Responsabilitat Social 61.58.4X.34.46. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

11a. CESSIÓ DE DRETS

Les i els autors de les obres que opten als premis cediran els drets d'explotació de les obres referits als de reproducció, distribució, comunicació pública i transformació, en el context d'aquesta convocatòria, en qualsevol de les modalitats d'explotació existents i conegudes al dia de la publicació d'aquestes bases.

La Universitat d'Alacant respectarà en tot cas els drets d'autor sobre l'obra, i reconeixerà, en tot moment, la seua autoria.

12a. PROTECCIÓ DE DADES

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades en aquesta sol·licitud, així com els continguts en la documentació que l'acompanye, amb la finalitat de gestionar la participació en la convocatòria. La legitimació d'aquest tractament es basa en el consentiment de la persona interessada. En el cas que la persona sol·licitant siga seleccionada, les seues dades podran ser cedides a altres entitats per a l'organització d'esdeveniments relacionats amb el premi.

Informem que podeu exercir els drets en relació amb el tractament de les vostres dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (https://seuelectronica.ua.es). Es pot consultar la informació addicional i detallada sobre Protecció de dades, drets i la Política de Privacitat de la Universitat d'Alacant en aquest enllaç https://seuelectronica.ua.es/es/privacidad.html.

13a. RECURSOS

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la resolució, davant del rector, de conformitat amb el que disposen els articles 123 i 124 de la llei 39/2015, d'1 d'octubre, del procediment administratiu comú de les administracions públiques. Tot això sens perjudici que s'utilitze qualsevol altra via que es considere oportuna.

Davant de les actuacions del jurat es podrà interposar el recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions pública, en el termini d'un mes comptador des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant del rector com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit la podran al·legar les persones interessades per a la seua consideració en la resolució que pose fi al procediment.

MÉS INFORMACIÓ

[leacppuvbh@sd.ix](mailto:ttpqiabewh@tu.sa)    360967315 ext. 2795

Alacant, 3 de març de 2022

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03336 Sant Vicent del Raspeig - Alacant  
 Tel. 35 573 6648 - Fax 39 875 4861](https://www.google.es/maps/@47.146007,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12248&trk=tyah&trkInfo=tarId%2C2151849621879%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)